|  |
| --- |
| 2023-11- Nr. |
| Į 2023-11-20 Nr. S-2023-5202 |

Lietuvos Respublikos Seimo Peticijų komisijai

|  |  |
| --- | --- |
|  |  |

**DĖL PETICIJOS**

Lietuvos Respublikos teisingumo ministerijoje 2023 m. lapkričio 20 d. buvo gautas Lietuvos Respublikos Seimo Peticijų komisijos raštas, kuriuo prašoma pateikti nuomonę dėl Antano Algimanto Miškinio peticijoje pateiktų siūlymų dėl Lietuvos Respublikos Seimo Pirmininko ir Lietuvos kariuomenės vado būstų klausimų sureguliavimo. Peticijoje, be kitų, keliami klausimai dėl tikslingumo Seimo pirmininkui ir kariuomenės vadui nustatyti gyvenamąją vietą (rezidenciją), įtvirtinant pareigą joje gyventi.

Pagal [Lietuvos Respublikos Vyriausybės 2010 m. kovo 24 d. nutarimo Nr. 330 „Dėl ministrams pavedamų valdymo sričių“](https://www.e-tar.lt/portal/lt/legalAct/TAR.9A0C4B3240EA/asr) (toliau – Nutarimas) 1.10 papunktį, [Lietuvos Respublikos teisingumo ministerijos nuostatų, patvirtintų Lietuvos Respublikos Vyriausybės 1998 m. liepos 9 d. nutarimu Nr. 851 „Dėl Lietuvos Respublikos teisingumo ministerijos nuostatų patvirtinimo“](https://www.e-tar.lt/portal/lt/legalAct/TAR.E50DDEBA5927/asr), 8 punktą, peticijoje keliami klausimai nėra priskirtini Teisingumo ministerijos valdymo sritims.

Atsižvelgiant į tai, Teisingumo ministerija negali įvertinti poreikio ir pagrįstumo dėl paminėtas pareigas užimančių asmenų gyvenamosios vietos, todėl tik atkreipia dėmesį, kad bet kokių privilegijų nustatymas (pozityvi diskriminacija) pagal Lietuvos Respublikos Konstitucinį Teismą turi būti pagrįstas ir proporcingas, kaip ir teisių (taip pat ir pasirinkti gyvenamąją vietą) ribojimas. Tai turėtų būti daroma įvertinant atitinkamų pareigų funkcijas, veiklos specifiką ir poreikius, iš to kylančias rizikas ir t.t. (pvz., 2003 m. liepos 4 d., 2006 m. gegužės 31 d. ir kt. nutarimai). Šiuos aspektus, atsižvelgiant į Lietuvos Respublikos Seimo statuto 79 straipsnio 1 dalį, Lietuvos Respublikos krašto apsaugos sistemos organizavimo ir karo tarnybos įstatymo 63 straipsnį, Lietuvos Respublikos žvalgybos įstatymo 8 straipsnio 2 dalies 1 punktą, Nutarimo 1.4.1 ir 13.1.1 papunkčius, Lietuvos Respublikos vadovybės apsaugos tarnybos nuostatų, patvirtintų Lietuvos Respublikos Vyriausybės 2020 m. birželio 17 d. nutarimu Nr. 665 „Dėl Lietuvos Respublikos vadovybės apsaugos tarnybos nuostatų patvirtinimo“, 9.1 papunktį, tinkamiausiai identifikuoti ir informaciją apie tai pateikti galėtų Lietuvos Respublikos Seimo kanceliarija, Lietuvos Respublikos vidaus reikalų ministerija, Lietuvos Respublikos krašto apsaugos ministerija, Lietuvos Respublikos vadovybės apsaugos tarnyba, Lietuvos kariuomenė bei Valstybės saugumo departamentas. Todėl sprendžiant peticijoje keliamus klausimus, pirmiausia turėtų būti įvertinama šių institucijų nuomonė.

Teisingumo ministrė Ewelina Dobrowolska

Eglė Betingienė, tel. 8645 77838, el. p. [egle.betingiene@tm.lt](mailto:egle.betingiene@tm.lt)